Artjom Suvorov

pisi|Artjom Suvorov, Arvamusfestival 2015.
Artjom Suvorov (sündinud 7. veebruaril 1989 Tartus) on Eesti Keskerakonna venekeelne poliitik, aastast 2025 Keskerakonna Tartu piirkonna esimees. Tartu abilinnapea 16. aprillist 2015Jüri Saar "Artjom Suvorov sai Tartu abilinnapeaks" Postimees, 16. aprill 2015 kuni 20. oktoobrini 2017, mil astus tagasi korruptsioonikahtlustuse tõttuAnn-Marii Nergi  Ärileht, 19. oktoober 2017. 

Varem on ta olnud Keskerakonna noortevolikogu esimees aastast 2008"Kesknoorte volikogu uus juht on Artjom Suvorov" Delfi, 7. september 2008Artjom Suvorov Vabariigi Valimiskomisjoni kodulehel 2015. aasta Riigikogu valimiste kandidaadina, 

Suvorov on sündinud ja kasvanud Tartus. Ta on õppinud Tartu Ülikoolis sotsioloogiat (bakalaureusekraad 2010Artjom Suvorov ERRi 2015. aasta Riigikogu valimiste lehel, töö teema "Tartu linna eliitkooli ja tavakooli gümnasistide tuleviku perspektiivid ning nende võrdlus kahe kooli näitel", juhendaja Tarmo Strenze"Sotsioloogia 3+2 õppekava bakalaureusetööd" Tartu Ülikooli sotsiaalteaduskonna kodulehel) ja töötanud söögikohas Suudlevad Tudengid tegevjuhina.Jaan Olmaru "Artjom Suvorov: Tartu linnavalitsus on muutunud natukene ülbeks" Postimees, 1. aprill 2013 (intervjuu) 

2009. aasta kohaliku omavalitsuse volikogude valimistel kogus Suvorov 191 häält, 2011. aasta Riigikogu valimistel 407 häält. 2011. aastal sai Suvorovist Keskerakonna fraktsiooni noorim liige Tartu linnavolikogus, kui Jevgenia Lindevaldt esitas avalduse Tartu linnavolikogust lahkumiseks."Tartu volikogus uus liige" Postimees, 13. detsember 2011 Volikogus on ta kuulunud arengu- ja planeerimiskomisjoniArtjom Suvorov Tartu linnavolikogu komisjonide kodulehel.

Pärast 2015. aasta Riigikogu valimiste järgseid muudatusi Tartu linnavolikogus ja linnavalitsuses tegi Keskerakond ettepaneku anda linnavalitsusest volikogu esimeheks siirduva abilinnapea Vladimir Šokmani koht Suvorovile. Suvorovi asendusliikmena pääseks volikokku Aleksandr Litvinenko, kes oli seal senise Riigikogu liikme Aivar Riisalu asendusliige.Jüri Saar "Tartus vahetuvad volikogu esimees ja abilinnapea" Postimees, 27. märts 2015

2017. aasta KOV valimistel valiti ta 633 häälega taas volikokku.https://kov2017.valimised.ee/valimistulemus-vald.html#0793

18. oktoobril 2017 pidas Kaitsepolitsei Artjom Suvorovi kinni, kahtlustades teda pikema aja jooksul korduvalt altkäemaksu võtmises mitmele organisatsioonile toetussummade eraldamise eest.Kapo pidas korruptsioonis kahtlustatavatena kinni Tartu abilinnapead, ERR uudised, 18. oktoober 2017
25. märtsil 2019 mõistis Tartu Maakohus Artjom Suvorovi korduvas altkäemaksu võtmises, altkäemaksu küsimises ja kelmuse katses õigeks süü tõendamatuse tõttu. 
Otsus kaevati edasi, kuid Ringkonnakohus jättis 27. oktoobril 2019 maakohtu otsuse muutmata. 

30. aprillil 2025 valiti Suvorov Keskerakonna Tartu piirkonna esimeheks. 

Suvorov harrastab jalgpalli. Tema emakeel on vene keel, kuid ta peab end eestlaseks.

Viited

Välislingid
Jüri Saar "Artjom Suvorov sai Tartu abilinnapeaks" Postimees, 16. aprill 2015
Jaan Olmaru "Artjom Suvorov: Tartu linnavalitsus on muutunud natukene ülbeks" Postimees, 1. aprill 2013 (intervjuu)
"Tartu volikogus uus liige" Postimees, 13. detsember 2011

Kategooria:Eesti Keskerakonna poliitikud
Kategooria:Tartu inimesed
Kategooria:Tartu Ülikooli sotsiaal- ja haridusteaduskonna vilistlased
Kategooria:Sündinud 1989